
Contract de delegare a gestiunii Serviciului pentru
gestionarea câinilor fără stăpân al oraşului Urlati, prin concesiune



În conformitate cu prevederile art. 1166-1170 din Codul civil, Legea nr. 100/2016  privind concesiunile de lucrari si concesiunile de servicii, cu modificarile si completarile ulterioare,  H.G.  nr. 867/2016  pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrari si concesiune de servicii din Legea nr. 100/2016 privind concesiunile de lucrari si concesiunile de servicii,  O.U.G. nr. 155/2001 privind aprobarea programului de gestionare a cainilor fara stapan, cu modificarile si completarile ulterioare, H.G. nr.1059 pentru aprobarea Normelor metodologice de aplicare a Ordonantei de urgenta a Guvernului nr. 155/2001 privind aprobarea programului de gestionare a cainilor fara stapan şi în baza Hotărârii Consiliului Local Urlati nr. 90 din 27.10.2022 privind delegarea gestiunii serviciului pentru gestionarea câinilor fără stăpân al oraşului Urlati, prin concesiune, s-a încheiat prezentul contract.


CAP. 1  PĂRŢILE CONTRACTANTE

ORAŞUL URLATI, cu sediul în localitatea Urlati, STR. 23 AUGUST, judeţul Prahova, telefon 0244 271429,  fax: 0244  270010, cod fiscal 2844189, prin reprezentantul său legal primar – Machitescu Marian, în calitate de CONCENDENT,  pe de o parte
şi
......................................................... codul unic de înregistrare........................., cod fiscal …………….………….., cont  IBAN …………….................................... sediul principal în  ..............................,	judeţul/sectorul  ............................, reprezentat prin .......................................,	în calitate de CONCESIONAR, pe de altă parte


În baza HCL nr. 90 din 27.10.2022    privind	 delegarea gestiunii	Serviciului pentru gestionarea  câinilor fără  stăpân  al  oraşului  Urlati, prin  concesiune, noi părţile am convenit:

CAP. 2 OBIECTUL CONTRACTULUI
Art. l   -   Obiectul   contractului   de   concesiune   îl   reprezintă	exploatarea serviciului pentru  gestionarea  câinilor  fără  stăpân  în  conformitate  cu  obiectivele concedentului, Cod CPV: 85323000-9; 
Art. 2  -  Serviciul  pentru  gestionarea  câinilor  fără   stăpân  îşi  desfăşoară activitatea în conformitate cu caietul de sarcini, întocmit potrivit baza legislației în vigoare, care precizează  cerințele minime care trebuie să fie respectate în activitățile specifice serviciului de gestionare a câinilor fără stăpân al oraşului Urlati.
Art. 3  -  Regulamentul  de  organizare  şi  funcţionare,  precum  şi  Caietul  de sarcini fac parte integrantă din prezentul contract.
Art. 4 (l) Serviciul pentru gestionarea câinilor fără  stăpân se realizează  prin instituirea de norme privind capturarea, transportul, examinarea, cazarea, îngrijirea, eutanasierea şi neutralizarea cadavrelor câinilor fără  stăpân, care prezintă  un grad ridicat de pericol social.
(2)  Serviciul  pentru  gestionarea  câinilor  fără   stăpân  va  asigura protecţia   câinilor   conform   principiilor   europene  de protecţie a animalelor, concomitent cu protecţia cetăţenilor din orasul Urlati.
(3)  Serviciul   pentru   gestionarea   câinilor   fără   stăpân   va   realiza următoarele activităţi:
- strângerea câinilor fără  stăpân, pe baza reclamaţiilor scrise sau telefonice ale persoanelor fizice şi/sau juridice;
- cazarea câinilor fără stăpân;
- ingrijirea;
- eutanasierea conform legislatiei in vigoare;
- neutralizarea cadavrelor de catre firme specializate
a)  îngrijirea  câinilor,  deparazitarea,  vaccinarea,  sterilizarea  (numai  pentru câinii revendicaţi, adoptaţi sau adoptaţi la distanţă) şi înregistrarea lor într-o evidenţă unică ;
b)  înapoierea câinilor proprietarului acestora, se va face după ce acesta îşi va asuma în scris răspunderea pentru deţinerea câinilor trataţi;
c)  eutanasierea câinilor bolnavi cu respectarea normelor legale în vigoare de către personalul specializat al serviciului public de gestionare a câinilor fără stăpân;
d) amenajarea  adăpostului în concordanţă cu prevederile legale specifice;
e) asigurarea  condiţiilor  prevăzute  de  normele  legale  pentru  depozitarea cadavrelor de animale până la transportarea lor în vederea incinerării;
f) asigurarea  unui  contract  pentru  neutralizarea  cadavrelor  cu  o  societate specializată .
(4) Conform normelor europene, câinii sunt consideraţi animale comunitare, în acest sens fiind interzise:
a)  eutanasierea câinilor în afara instituţiilor specializate;
b)  prinderea ş i maltratarea câinilor;
c)  organizarea luptelor cu câini.

CAP. 3 DURATA CONTRACTULUI
Art. 5  (1)  Durata  pentru  care  se  încheie  contractul  de  concesionare  a serviciului de gestionare a câinilor fă ră  stăpân al oraşului Urlati este de 5 ani, cu posibilitatea prelungirii, prin act adiţional, o singură  dată, cu jumătate din durata iniţială, numai cu aprobarea Consiliului local.
(2) În cazul în care concedentul nu doreşte prelungirea contractului la expirarea acestuia, va anunţa în scris concesionarul cu cel puţin 6 luni înainte de expirarea termenului contractual şi va demara procedura de încredinţare a serviciului de gestionare a câinilor fără stăpân, conform procedurilor legale.
Art. 6    Pe durata stabilită la alin. (l) se interzice concesionarului subconcesionarea serviciului public de gestionare a câinilor fără stăpân.
Art. 7 Contractul de concesiune are ca anexe obligatorii următoarele:
a)  Caietul de sarcini;
b)  Oferta tehnica si financiara;
[bookmark: _GoBack]c)  Regulamentul  serviciului pentru gestionarea cainilor fara stapan al orasului Urlati.
Art. 8  Contractul  de  delegare  a  gestiunii  Serviciului  pentru  gestionarea câinilor fără stăpân se încheie între oraşul Urlati  şi concesionarul căruia i se deleagă gestiunea.

CAP. 4   REDEVENŢA
Art. 9  (1) Redevența anuală este de 1% din valoarea  facturilor, fără  TVA, emise şi încasate de operator pentru serviciile prestate în oraşul Urlati.
(2) Plata redevenței se va face de către concesionar în termen de 30 de zile de la data încasării facturilor, în contul de trezorerie al beneficiarului.
(3)  Neplata  redevenţei  sau  executarea  cu  întarziere  a  acestei  obligaţii  dă dreptul concedentului de a calcula dobânzi şi penalităţi potrivit legislaţiei în vigoare.



CAP. 5   TARIFAREA ŞI AJ USTAREA TARIFELOR
Art. 10  (1)  Serviciul  pentru  gestionarea  câinilor  fără  stăpân  va  urmări  să realizeze un raport al costului cât mai bun pentru perioada de derulare a contractului de concesiune şi un echilibru între riscurile şi beneficiile asumate prin contract.
(2) Structura şi nivelul tarifelor practicate prevăzute în ofertă vor reflecta costul efectiv al prestaţiei şi vor fi în conformitate cu prevederile legale.
(3)  Concesionarul  are  dreptul  să   propună   concedentului,  ajustarea  preţului serviciului pentru gestionarea cânilor fără stăpân al oraşului Urlaţi, ce se va putea realiza începând cu anul doi de contract conform clauzelor prevăzute mai jos:

a) Pentru primele 12 luni de contract tarifele sunt cele din oferta câştigătoare, exprimată în lei;
b) Prima ajustare se va putea realiza la 12 luni după  semnarea contractului. Ajustarea preţurilor unitare ofertate se va face pe baza indicilor de inflaţie publicaţi de Institutul Naţional de Statistică;
(4)   Actualizarea   tarifelor   va   putea   fi  solicitată  concedentului  de către concesionar la începutul fiecărui an calendaristic;
(5) Tarifele se vor ajusta conform alin. (3) şi (4) şi vor fi aprobate de Consiliul Local al oraşului Urlaţi; 
(6) Pentru noile tarife se va realiza un act adiţional la contractul de concesiune;
(7) Tarifele pentru fiecare activitate vor avea incluse toate taxele (cheltuielile de transport, cheltuielile de depozitare, cheltuielile de personal sau alte taxe ocazionate de prestarea activităţilor conform caietului de sarcini, alte costuri şi componente de costuri).


CAP. 6   DREPTURILE ŞI OBLIGAŢIILE PĂRŢILOR

Drepturile concedentului
Art. 11 Concedentul are următoarele drepturi:
1.  Să  verifice  ajustările  tarifelor  propuse  de  concesionarul  serviciului pentru gestionarea câinilor fără stăpân;
2.  Urmăreşte,  controlează  şi  supraveghează   îndeplinirea  obligaţiilor privind gestionarea serviciului de gestionare a câinilor fără stăpân, respectiv:
a) respectarea obligaţiilor contractuale asumate de concesionar;	
b) calitatea serviciilor prestate;
c) respectarea tarifelor pentru serviciile prestate.
3.   Pentru   nerespectarea   condiţiilor   de   calitate   a   serviciilor  prestate concedentul îşi rezervă dreptul de a refuza plata serviciului respectiv;
4. Păstrează prerogativele privind adoptarea politicilor şi a strategiilor de dezvoltare a serviciului de gestionare a câinilor fără stăpân;

5. Poate modifica în mod unilateral partea reglementară a contractului de concesiune din motive excepţionale legate de interesul naţional sau local.

Obligaţiile concedentului
Art. 12  (l) Concedentul se angajează să acorde sprijin concesionarului pe parcursul  derulării  contractului,  la  iniţiativa  acestuia,  de  a  îmbunătăţi  serviciul prestat,  pentru  toate  acţiunile  care  nu  contravin  interesului  creşterii   calităţii serviciului respectiv.
(2) Concedentul se oblige să	achite la termenele stabilite contravaloarea serviciilor prestate.

Drepturile concesionarului
Art. 13 (1) Concesionarul are dreptul de a exploata direct, pe riscul şi pe răspunderea sa, activitaţile aferente serviciului de gestionare a câinilor fără  stăpân care face obiectul prezentului contract;
(2)  Concesionarul  are  dreptul  să  încaseze  contravaloarea  serviciilor  prestate  în conformitate  cu  prevederile  legale  în  vigoare,  corespunzător  cantităţii  şi  calităţii acestora, atât de la concedent cât şi de la persoanele fizice sau juridice, după caz.
(3)  Concesionarul  are  dreptul  de  a  propune  autorităţii  publice  locale  ajustarea tarifelor stabilite pe baza ofertei, în funcţie de influienţele intervenite în costurile de operare.

Obligaţiile concesionarului
Art. 14  (1)  Concesionarul se obligă să execute integral obligaţiile/operaţiunile stabilite în Caietul de sarcini, asumate prin oferta depusă  (propunere tehnică  şi financiară), precum şi graficele de execuţie a serviciului (planul de actiune estimat), în timp şi în condiţiile de calitate şi cantitate stabilite.
(2)    Concesionarul Serviciului pentru gestionarea câinilor fără stăpân se obligă să menţină pe durata derulării contractului dotarea tehnică şi mijlocul auto prezentat în ofertă şi să dispună de personalul aferent prestării serviciilor.
(3)    Concesionarul va  asigura  materialele şi mijloacele necesare pentru prestarea serviciului.
(4)   Concesionarul are obligaţia de a încheia contracte cu operatorii serviciilor de salubritate pentru colectarea si îndepărtarea deşeurilor rezultate din activitatea  de  gestionare  a  câinilor  fără  stăpân,  precum  şi  asigurarea  condiţiilor prevăzute  de  normele  legale  pentru  depozitarea  cadavrelor  de  animale  până   la transportarea lor în vederea incinerării;
(5)    Concesionarul  va   încheia   un   contract   cu   o   unitate   de ecarisare/neutralizare a cadavrelor autorizată  sanitar-veterinar sau să  deţină  instalaţii proprii  de  incinerare,  autorizate  conform  prevederilor  Regulamentului  (CE)  nr. 1.069/2009.
(6)   În  cazul  apariţiei  unor  cauze  de  forţă   majoră   care  determină întarzieri   în   execuţia   serviciului   sau   chiar   încetarea   temporară a acestuia, concesionarul  va  anunţa  de  îndată  concedentul  şi  va  contribui  la  minimalizarea efectelor negative ivite.
(7)   Concesionarul  va  notifica  concedentului  în  termen  de  5  zile lucrătoare orice modificare referitoare la sediu şi dacă  acesta intră  sub incidenţa prevederilor Legii nr. 85/2014 privind procedura de prevenire a insolvenţei şi de insolvenţă;
(8)   Concesionarul se obligă  să  nu subconcesioneze serviciile care fac obiectul concesiunii;

(9)   Concesionarul trebuie să  plătească  redevenţa  la  valoarea  şi  la termenul prevăzut în contract.

CAP.  7  CONTROLUL EXECUTĂRII SERVICIULUI
Art. 15  (1)  Concedentul  are  dreptul  de  a  urmări,  controla,  analiza, supraveghea şi verifica modul de respectare şi îndeplinire a obligaţiilor contractuale, calitatea,  cantitatea  şi  eficienţa  serviciilor  prestate  pe  toată   durata  contractului. Rezultatul verificărilor se materializează  în note de constatare care se transmit şi concesionarului. Aceste note vor fi luate în considerare la întocmirea proceselor - verbale lunare de constatare a îndeplinirii sarcinilor contractuale şi implicit pentru monitorizarea derulării contractului.
(1) În  vederea  monitorizării  şi  exercitării  controlului  cu  privire  la prestarea serviciului ce face obiectul prezentului contract şi îndeplinirea obligaţiilor asumate de concesionar, autoritatea executivă  desemnează  responsabili şi constituie comisii  tehnice  de  specialitate.  În  acelaşi  scop,  în  condiţiile  legii,  autoritatea deliberativă poate aproba constituirea unor comisii mixte/comisii de analiză.

CAP. 8  SANCŢIUNI
Art.  16.  -  Pentru  încălcări  ale  condițiilor  de  execuție  a  operațiunilor  de gestionare a câinilor fără stăpân, operatorul va fi sancționat după cum urmează:
a)  neefectuarea  capturării  câinilor  fără  stăpân,  la  solicitarea  beneficiarului,  în termen  de  maxim  48  h  de  la  data  comunicării  se  sancționează  cu  5%  din contravaloarea  prestației  executate  de  la  data  comunicării  și  până  la  executarea efectivă;

b) neefectuarea succesivă  pe o perioadă  de 6 luni de zile a mai  mult de 10 solicitări ale beneficiarului, atrage desființarea de drept a contractului, fără  a mai fi necesară punerea în întârziere sau îndeplinirea vreunei formalități prealabile;
c) nerespectarea condițiilor sanitare veterinare de desfășurare a activităților de gospodărire a câinilor fără stăpân, atrage după sine sancțiuni din partea beneficiarului în  temeiul  legislației  specifice.  Repetarea  de  cel  puțin  10  ori  a  abaterilor  de  la normele sanitare veterinare pe parcursul a trei luni de zile, duce la sancționarea cu 10% din valoarea prestației cumulate pe cele trei luni.

CAP. 9  LITIGII ŞI LEGISLAŢIA APLICABILĂ
Art. 17 (1) Părţile vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legaţură cu îndeplinirea contractului.
(2)	Litigiile  de  orice  fel  ce  decurg  din  interpretarea  sau  executarea prezentului contract sunt de competenţa instanţelor judecătoreşti competente.
(3)   Prezentul contract este supus legislaţiei aplicabile pe teritoriul României.

CAP. 10 MODIFICAREA CONTRACTULUI
Art. 18  (1) Modificarea prezentului contract se face numai prin act aditional încheiat între părţile contractante.
(2)	Părţile contractante au deptul, pe durata îndeplinirii contractului, de a conveni modificarea clauzelor contractului, prin act adiţional numai în cazul apariţiei unor circumstanţe care lezează  interesele comerciale legitime ale acestora şi care nu au putut fi prevăzute la data încheierii contractului.
(3)	Concedentul poate modifica unilateral partea reglementară  a prezentului contract cu o notificare prealabilă  a concesionarului de 30 zile calendaristice din motive excepţionale legate de interesul naţional şi/sau local după caz.

CAP. 11 MODALITĂŢI DE ÎNCETARE A CONTRACTULUI
Art. 19  Încetarea contractului se face în următoarele situaţii:
a)  în cazul în care operatorului i se retrage autorizația de funcționare sau aceasta nu este prelungită după expirarea termenului;
b) la expirarea duratei stabilite prin contractul de delegare, dacă părțile nu convin, în scris, prelungirea acestuia, în condițiile legii;
c)  în  cazul  în  care  interesul  național  sau  local  o  impune,  prin  denunțarea unilaterală de către achizitor;
d) în cazul nerespectării obligațiilor contractuale de către prestator, prin reziliere, cu plata unei despăgubiri în sarcina prestatorului;
e)  în cazul nerespectării obligațiilor contractuale de către achizitor, prin reziliere, cu plata unei despăgubiri în sarcina achizitorului;
f)  în cazul imposibilității obiective a prestatorului de  a desfăşura activitatea, prin renunțare, fără plata unei despăgubiri;
g) în  cazuri  de  forță  majoră  sau  caz  fortuit,  când  prestatorul  se  află  în imposibilitatea  de  a  continua  contractul,  prin  renunțare,  fără   plata  unei despăgubiri;
h) în cazul în care operatorul intră  sub incidenţa prevederilor Legii nr. 85/2014 privind procedurile de prevenire a insolvenţei şi de insolvenţă;
i)  cu acordul părţilor.

Cap. 12 FORŢA MAJORĂ
Art. 20. (1) Forţa majoră este constatată de o autoritate competentă.
(2)	Forţa  majoră   exonerează   părţile  contractante  de  îndeplinirea  obligaţiilor asumate prin prezentul contract, pe toată perioada în care aceasta acţionează.
(3)	Îndeplinirea  contractului  va  fi  suspendată   în  perioada  de  acţiune  a  forţei majore, dar fără  a prejudicia drepturile ce li se cuveneau părţilor până  la apariţia acesteia.
(4)	Partea  contractantă   care  invocă   forţa  majoră   are  obligaţia  de  a  notifica celeilalte părţi, imediat şi în mod complet, producerea acesteia şi să  ia orice măsuri care îi stau la dispoziţie în vederea limitării consecinţelor.
(5)	Dacă  forţa majoră  acţionează  sau se estimează  ca va acţiona o perioadă  mai mare de 6 luni, fiecare parte va avea dreptul să  notifice celeilalte părţi încetarea de plin drept a prezentului contract, fără  ca vreuna din părţi să  poată  pretinde celeilalte daune-interese.

CAP.13  DISPOZIŢII FINALE
Art. 21  Concesionarul va avea în mod obligatoriu personal medical atestat de către organele sanitar veterinare.
Art. 22 Prezentul contract este redactat şi va fi interpretat în limba română.
Art. 23 Notificările între părţi se vor efectua în scris, pentru a fi considerate valabile; se acceptă orice mijloc de comunicare scrisă, inclusiv poşta electronică.
Art. 24 Caietul de sarcini privind concesionarea serviciului constituie anexa la perzentul contract. Condiţiile prevăzute în   caietul   de   sarcini   sunt   minimale   pentru   desfăşurarea   licitaţiei   privind concesionarea serviciului pentru gestionarea câinilor fără stăpân al oraşului Urlati.  În  lipsa  unor  dispoziţii  exprese  din  contract,  caietul  de  sarcini  şi/sau regulament,  se  vor  aplica  dispoziţiile  O.U.G.  nr. 155/2001  actualizată   şi  H.G.  nr. l 059/2013 actualizată ;

 Art. 25  Prezentul contract de concesiune a fost încheiat în 2 (două ) exemplare, unul pentru concedent si unul pentru concesionar.

Art.  26  Concesionarul  are  obligaţia  de  a  respecta  prevederile  legale referitoare  la  prelucrarea datelor  cu  caracter  personal  ale  tuturor  persoanelor implicate  în  organizarea  şi  desfăsurarea  activităţilor  serviciului,  potrivit  DGRP 2016/679.







CONCENDENT,	 					CONCESIONAR,








